hotchpotch/miracl-hf-unified huggingface dataset:
Helmer Winter
Helmer Winter (12. heinäkuuta 1895 Uusikaupunki – 17. tammikuuta 1963) oli suomalainen kieltenopettaja, suomentaja, paikallishistorian tutkija ja bibliofiili.
Winterin vanhemmat olivat kollegiasessori, kirjakauppias Herman Alfred Winter ja opettaja Aleksandra (Sanni) Gustava Berglund. Hän pääsi ylioppilaaksi 1913 ja opiskeli pohjoismaisia kieliä valmistuen filosofian kandidaatiksi 1919.
Winter toimi Uudenkaupungin yhteislyseossa ruotsin ja suomen opettajana 1919–1930, ruotsinkielen vanhempana lehtorina 1930–1933 ja v.a. rehtorina 1930–1931 sekä vararehtorina 1931–1933. Hän oli myös ruotsin kielen opettajana Uudenkaupungin kansalaisopistossa 1919–1924 ja Uudenkaupungin kulttuurihistoriallisen museon intendenttinä 1925–1933. Turkuun siirryttyään Winter oli 1933–1951 suomenkielen vanhempana lehtorina Turun ruotsalaisessa klassillisessa lyseossa sekä Turun kaupungin kauppakoulun ruotsin kielen opettajana. Viimeksi hän oli ennen eläkkeelle jäämistään ruotsinkielen vanhempana lehtorina Turun klassillisessa lyseossa vuosina 1951–1958.
Winter teki ruotsin kielen pienoissanakirjoja, käännöstehtäviä ja koulutekstejä. Hän suomensi Viron kansalliseepoksen Kalevipoegin. Winter laati myös Uudenkaupungin historiaa käsitteleviä tutkielmia ja artikkeleita.
Winter keräsi Uusikaupunki-aiheista kirjallisuutta ja kasvatusopillista kirjallisuutta. Winterin kirjakokoelmia, käsikirjoituksia ja muuta arkistoaineistoa on nykyisin Uudenkaupungin kirjastossa, Turun maakunta-arkistossa, Jyväskylän yliopistossa ja Suomalaisen Kirjallisuuden Seuran arkistossa.
Helmer Winter oli naimisissa Aili Synnöve Malisen (1897–1966) kanssa. Heillä oli kolme poikaa joista Lauri Winter julkaisi muun muassa runoja.
Maija (kappale)
Maija on poikabändi Kliffin kappale, joka julkaistiin yhtyeen toisena singlenä 26. toukokuuta 2014. Kappaleen on tehnyt Axel Johanssen, Jorma Hiekkanen, Sakari Aalto ja Jonnaemilia Kärkkäinen.
Yhtye julkaisi pätkän kappaleen kertosäkeestä Youtube-kanavallaan 15. huhtikuuta 2014 osana kilpailua, jossa halukkaat saivat lähettää videon itsestään laulamassa kappaletta tai tanssimassa sen tahtiin. Osa videoista päätyi singlen julkaisupäivänä julkaistulle musiikkivideolle, jonka ohjasi Lauri Laukkanen.
Ville Suhonen
Ville Suhonen (s. 23. kesäkuuta 1964 Helsinki) on suomalainen elokuvaohjaaja, käsikirjoittaja ja kirjailija. Hän on vuodesta 1985 alkaen ohjannut ja käsikirjoittanut yli 30 lyhytelokuvaa, dokumenttia ja musiikkielokuvaa.
Suhonen toimi vuonna 1998 ensi-iltansa saaneen perhe-elokuvan "Poika ja ilves" käsikirjoittajana ja toisena ohjaajana. Tunnetuimpia dokumentteja ovat viimeisestä valtiovallan Suomessa teloittamasta naisesta, Martta Koskisesta, kertova historiallinen dokumentti "Ompelijatar" (2015), suuren yleisömenestyksen saanut luontodokumentti "Metsän tarina" (2012) ja jatkosodan aikaisista sotavankileireistä kertova "Jäämarssi – Suomen matka-opas 1941-42" (2011). Hän on kirjoittanut myös kolme nuortenromaania sekä "Metsän tarina" -elokuvaan perustuvan luontokirjan.
Vuonna 1983 ylioppilaaksi kirjoittanut Suhonen on opiskellut Helsingin yliopistossa taidehistoriaa ja teatteritiedettä vuosina 1984–1988 ja toiminut myös elokuva- ja kulttuuriarvostelijana vuodesta 1986 alkaen. Suhosen kirjoituksia on julkaistu muun muassa Ylioppilaslehdessä, Filmihullussa ja Teatteri-lehdessä.
Ville Suhonen on kirjailija Pekka Suhosen poika.
Hambletonian 10
Hambletonian 10 (myös Rysdyk's Hambletonian, 1849 Sugar Loaf, New York – 1876 Chester, New York) oli yhdysvaltalainen lämminverinen siitosori, josta käytännössä kaikki nykypäivän amerikanravurit polveutuvat. Sen mukaan on nimetty yksi maailman suurimmista ravikilpailuista, vuodesta 1926 lähtien järjestetty Hambletonian Stakes.
Hambletonian 10 syntyi vuonna 1849 New Yorkin osavaltion Orange Countyn piirikunnassa sijainneella maatilalla. Se oli 1780-luvulla Yhdysvaltoihin tuodun kuuluisan englannintäysverisen laukkahevosen Messengerin pojanpojanpoika. Hambletonian 10:n kasvattaja oli Jonas Seeley, joka kuitenkin myi sen jo varsana hoitajalleen William Rysdykille 125 dollarin hinnasta. Hänen mukaansa hevonen tunnetaan myös nimellä Rysdyk's Hambletonian. Ori osallistui ensimmäiseen näyttelyynsä kuuden kuukauden ikäisenä aiheuttaen olemuksellaan ihastusta paikallisissa hevosmiehissä. Siitosuransa Hambletonian 10 aloitti kaksivuotiaana, jolloin Rysdyk astutti sillä neljä tammaa. Yhteensä ori astui vuosien 1851 ja 1875 välillä 1335 tammaa.
Hambletonian 10 ja sen jälkeläiset osoittautuivat siitoksessa niin suosituiksi, että vuosikymmenten kuluessa muut sukulinjat hävisivät. Kaikkien nykyisten amerikkalaisten ravihevosten ja peitsareiden suku johtaa lopulta Hambletonianiin. Sen neljä merkittävintä jälkeläistä ovat oriit George Wilkes, Dictator, Happy Medium ja Electioneer, jotka ovat periyttäneet valtaosan nykypäivän amerikanravureista. Hevosen kuoleman jälkeen New Yorkin Chesteriin pystytettiin yhteinen muistomerkki Hambletonianille ja sen omistajalle William Rysdykille, joka oli kuollut kuusi vuotta aiemmin.
Kilparadalla Hambletonian 10 esiintyi ainoastaan kerran, kun se juoksi toista Abdallahin jälkeläistä, Abdallah Chiefiä vastaan vuonna 1852 Long Islandin radalla New Yorkissa. Abdallah Chiefin omistaja piti omaa hevostaan Hambletoniania parempana, mutta se hävisi kuitenkin kaksi samana päivänä ajettua mailin mittaista kilpailua. Hevoset juoksivat ensin toisiaan vastaan ja Hambletonianin voitettua, vaati Abdallah Chiefin omistaja revanssia. Toisella kerralla hevoset kiersivät radan yksinään ja jälleen Hambletonian oli parempi, saaden seitsemän sekuntia nopeamman ajan. Hambletonianin voittoaika oli 2.48,5.
Cardiff City Stadium
Cardiff City Stadium on jalkapallostadion Cardiffissa, Walesissä. Stadion avattiin käyttöön 22. heinäkuuta 2009 ja sen nykyinen yleisökapasiteetti on 28 050. Se toimii jalkapalloseura Cardiff Cityn sekä Walesin jalkapallomaajoukkueen kotikenttänä.
Cardiff City Stadium on maan toiseksi suurin stadion Millennium Stadiumin ollessa suurin.
Kaaderi
Kaaderi (, "kehys") on nimitys, jota käytetään yksilöstä tai ydinjoukosta, joka johtaa, kouluttaa ja organisoi yksikköä. Kaaderi on alkuperältään ja myös nykykäytössä lähinnä vakinaista henkilöstöä tarkoittava sotilastermi, mutta sitä käytetään eri maissa myös politiikassa ja yrityselämässä.
Sana "cadre" on johdettu italian neliötä tarkoittavasta sanasta "quadro", joka on puolestaan johdettu latinan neliötä tarkoittavasta sanasta "quadrus". Termiin liittyy myös "quadruksesta" johdettu ryhmää tarkoittava "squadra", joka alun perin merkitsi neliön muotoista muodostelmaa sotilaita ja laajeni myöhemmin kuvaamaan ryhmien lisäksi suurempia yksiköitä, kuten eskadroonaa.
1700-luvun lopun Ranskassa sanalle "cadre" annettiin uusi merkitys tarkoittamaan erityisesti joko olemassa olevan rykmentin upseeristoa tai tarvittavaa ja olemassa olevaa upseerikuntaa, joiden ympärille yksikkö voitiin perustaa. Rauhan aikana armeija ei tarvinnut suurta määrää värvättyjä sotilaita, mutta sodan uhatessa tai syttyessä oli tarpeen omata ammattitaitoinen reservin kehysjoukko, jota voitiin käyttää uuden yksikön värväämiseen, perustamiseen ja kouluttamiseen. Sotilasterminä sanan merkitys on säilynyt, mutta Suomessa sen tilalla käytetään nykyään termejä kantahenkilöstö tai vakinainen henkilöstö.
Politiikassa termiä kaaderi ovat käyttäneet erityisesti vallankumoukselliset kommunistit. Vuonna 1902 Lenin puhui suunnannäyttäjistä, jotka tulisivat johtamaan vallankumousta. Kaaderit merkitsivät organisoituja poliittisia soluja, jotka levittäisivät kommunismin sanomaa vallankumouksen edistämiseksi ja ohjaisivat kansanjoukkoja sekä vallankumouksessa että sen jälkeen. Kaadereilla oli oma hierarkiansa. Vallankumouksen jälkeisen Kiinan kaaderi-konsepti on samankaltainen, mutta sitä sovelletaan yksilöllisemmin, ja sitä voidaan käyttää kenestä tahansa valta-asemassa olevasta poliittisen organisaation jäsenestä. Esimerkiksi puoluesihteeri on puolueen kaaderi, kansanarmeijan upseeri on kaaderiupseeri, virkamies on hallituksen kaaderi jne.
Kaaderipuolue on sosiologi Maurice Duvergerin kehittelemässä klassisessa puoluejaottelussa yksi kolmesta puoluetyypistä. Duverger kutsui kaaderipuolueiksi niitä jäsenpohjaltaan suppeita ja organisaatioltaan väljiä puolueita, jotka olivat syntyneet parlamenttiryhmien ympärille aikana ennen laajaa äänioikeutta, erotuksena myöhemmin syntyneistä laajoista joukkopuolueista. Kaaderipuolueet olivat yleensä johtajavaltaisia. Myöhemmässä poliittisessa kielenkäytössä kaaderipuolueilla on usein tarkoitettu vallassa olleiden kommunististen puolueiden tyyppisiä puolueita, eli siis eri asiaa kuin Duvergerin jaottelussa.
Yrityselämässä kaaderi tarkoittaa lähinnä vakiintunutta johtokuntaa. Termi on käytössä varsinkin Ranskan yritysmaailmassa, jossa sitä käytetään erityisesti ylemmän palkkatason yrityksen työntekijöistä, ylimmästä johdosta ("cadre supérieur") keskitason johtajiin ja päälliköihin ("cadre moyen"). Ranskassa termillä on omat sosiaaliset ja lailliset ulottuvuutensa, ja kaaderin statuksen saavuttaminen merkitsee parempaa palkkaa ja etuja. Vastaavasti kaaderit tekevät usein ylitöitä.
Soraya Post
Soraya Viola Heléna Post (s. 15. lokakuuta 1956 Göteborg) on ruotsalainen poliitikko, joka on varsinaiselta ammatiltaan opettaja. Vuoden 2014 europarlamenttivaaleissa hän oli Feministinen aloite -puolueen ehdokaslistan kärkiehdokas ja saa näin ollen puolueen historian ensimmäisen paikan Euroopan parlamentissa.
Postin isä on saksalaissyntyinen juutalainen ja hänen äitinsä puolestaan romaneina pidettyjä Ruotsin kiertolaisia. Kaksi vuotta Postin syntymän jälkeen hänen äidilleen tehtiin pakkoabortti ja pakkosterilisaatio, joita Ruotsissa oli tapana tehdä eri vähemmistöille, kuten romaneille ja saamelaisille vielä 1970-luvulla. Post on kertonut myös lapsuudessaan kokemasta syrjinnästä, kuinka esimerkiksi hänen äitiään ei päästetty taustansa takia koulun päättäjäisiin. Nuoruudessaan yleisurheilua harrastanut Post on myöhemmin toiminut muun muassa kansakoulunopettajana. Vuonna 2002 hän perusti romaneille tarkoitetun kansanopiston Göteborgiin. Ennen europarlamenttiin valintaansa Post on työskennellyt Länsi-Götanmaan läänin ihmisoikeuskomiteassa. Hän kuuluu myös Ruotsin radion hallitukseen sekä toimii Euroopan romanifoorumin varapuheenjohtajana.
Ingeborg
Ingeborg on alkujaan skandinaavinen naisen etunimi, joka on yleinen myös Saksassa.
Suomessakin nimi Inge­borg on ollut käytössä jo 1400-luvulla. Väestö­rekisteri­keskuksen tietojen mukaan se on 1900-luvun alusta vuoden 2009 loppuun mennessä annettu 9660 nais­puoliselle henkilölle. Inge­borgin nimi­päivä on suomen­ruotsalaisen kalenterin mukaan 27. toukokuuta.
Saksan 3. jalkaväkidivisioona (Reichswehr)
Saksan 3. jalkaväkidivisioona () oli Weimarin tasavallan maavoimien yhtymä maailmansotien välillä 1922-1934.
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 3, 6 ja 15 muodostivat tammikuussa 1921 3. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.
Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.
Berliiniin sijoitetun Wehrkreis III:n komentajat olivat oman toimensa ohella divisioonankomentajina. Komentajina olivat:
Saksan 4. jalkaväkidivisioona (Reichswehr)
Saksan 4. jalkaväkidivisioona () oli Weimarin tasavallan maavoimien yhtymä maailmansotien välillä 1922-1934.
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 12, 16 ja 19 muodostivat tammikuussa 1921 4. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.
Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.
Dresdeniin sijoitetun Wehrkreis IV:n komentajat olivat oman toimensa ohella divisioonankomentajina. Komentajina olivat:
Saudi-Arabian jääkiekkomaajoukkue
Saudi-Arabian miesten jääkiekkomaajoukkue on Saudi-Arabian kansallinen jääkiekkojoukkue. Saudi-Arabia ei kuulu IIHF:ään. Joukkue pelasi ensimmäisen ottelunsa vuonna 2010 Kuwaitissa.
Saksan 5. jalkaväkidivisioona (Reichswehr)
Saksan 5. jalkaväkidivisioona () oli Weimarin tasavallan maavoimien yhtymä maailmansotien välillä 1922-1934.
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 11 Kasselissa ja 13 Stuttgartissa muodostivat tammikuussa 1921 5. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.
Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.
Stuttgartiin sijoitetun Wehrkreis V:n komentajat olivat oman toimensa ohella divisioonankomentajina. Komentajina olivat:
Danilo I
Danilo I voi tarkoittaa jotakin seuraavista henkilöistä:
Saksan 6. jalkaväkidivisioona (Reichswehr)
Saksan 6. jalkaväkidivisioona () oli Weimarin tasavallan maavoimien yhtymä maailmansotien välillä 1922-1934.
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 7 ja 10 muodostivat tammikuussa 1921 6. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.
Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.
Münsteriin sijoitetun Wehrkreis VI:n komentajat olivat oman toimensa ohella divisioonankomentajina. Komentajina olivat:
Saksan 7. jalkaväkidivisioona (Reichswehr)
Saksan 7. jalkaväkidivisioona () oli Weimarin tasavallan maavoimien yhtymä maailmansotien välillä 1922-1934.
Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 21, 23 ja 24 muodostivat tammikuussa 1921 7. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.
Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.
Müncheniin sijoitetun Wehrkreis VII:n komentajat olivat oman toimensa ohella divisioonankomentajina. Komentajina olivat:
Aariya
Aariya viittaa pohjoisintialaiseen kieleen, jota ei ehkä ole koskaan ollut olemassa. Aariyalla oli ISO 639-3 luokituksessa kielikoodi "aay" kunnes se poistettiin vuonna 2009, koska kielen puhujia tai siitä jotakin tietäviä ei ole löydetty.
Ainoa tunnettu viittaus kieleen oli teos "A Bibliographical Index of the Lesser Known Languages and Dialects of India and Nepal" (1970), jossa lähteenä oli Madhya Pradeshin heimohallinnon teos "The Tribes of Madhya Pradesh" (1964). Heimo on poistettu myöhemmistä Intian antropologisen seuran teoksista, eikä vuoden 2004 tutkimusretki alueelle löytänyt ketään joka olisi kuullut kielestä.
Ranskan avoin tennisturnaus 2014 – miesten nelinpeli
Turnauksen puolustava mestaripari oli Bob Bryan ja Mike Bryan.
Tänä vuonna turnauksen voittivat Julien Benneteau ja Édouard Roger-Vasselin. He voittivat loppuottelussa Marcel Granollersin ja Marc Lópezin luvuin 6–3, 7–6(1).
 Łukasz Kubot / Robert Lindstedt "(puolivälierät)"
 Juan Sebastián Cabal / Robert Farah "(1. kierros)"
 Julien Benneteau / Édouard Roger-Vasselin (mestari)
 Marcel Granollers / Marc López "(loppuottelu)"
 Jean-Julien Rojer / Horia Tecău "(3. kierros)"
 Eric Butorac / Raven Klaasen "(2. kierros)"
 Jamie Murray / John Peers "(3. kierros)"
 Pablo Cuevas / Horacio Zeballos "(2. kierros)"
Matt Frattin
Matthew Frattin (s. 3. tammikuuta 1988 Edmonton, Alberta) on kanadalainen jääkiekkoilija, joka pelaa tällä hetkellä NHL-seura Toronto Maple Leafsissa. Frattin on Maple Leafsin neljännen kierroksen varaus vuodelta .
Frattin pelasi yhteensä 153 ottelua Pohjois-Dakotan yliopiston jääkiekkojoukkueessa vuosina 2007–2011, tehden 119 pistettä.
Maple Leafs kiinnitti Frattinin kahden vuoden tulokassopimuksella 8. huhtikuuta 2011. Hän pelasi ensimmäisen ottelunsa NHL:ssä seuraavana päivänä. Ensimmäisen maalinsa Frattin teki 19. marraskuuta 2011.
Frattin teki kahden vuoden sopimuksen Maple Leafsin kanssa 1. heinäkuuta 2012. Hänet vaihdettiin Los Angeles Kingsiin Ben Scrivensin ja varausvuoron kanssa 23. heinäkuuta 2013. Maple Leafs sai vaihdossa vastineeksi Jonathan Bernierin.
Kingsissä Frattin pelasi kauden vaihtojen takarajalle asti, jolloin hänet vaihdettiin Columbus Blue Jacketsiin toisen kierroksen varauksen ja ehdollisen kolmannen kierroksen varauksen kanssa. Kingsiin siirtyi loukkaantumisista kärsinyt Marián Gáborík, joka ei tuntunut sopivan Blue Jacketsin pelityyliin.
Ihmisistä ja esineistä
Ihmisistä ja esineistä on Vando Suvannon neljäs CD, joka ilmestyi keväällä 2014. Musiikki on soitettu pääosin akustisin instrumentein.
Tupakkatakki
Tupakkatakki () on miesten pikkutakkia muistuttava takki, jota käytetään rentona kotiasuna aamutakin tavoin. Se valmistetaan perinteisesti sametista, silkistä tai molemmista. Muita materiaalivaihtoehtoja ovat kašmir- tai merinovilla tai flanelli. Koristeluun käytetään usein brokadia, kirjontaa, nyörejä tai silkkipunoksia. Tupakkatakissa on yleensä šaalikaulus ja käännetyt hihansuut, jotka on tehty muuta takkia kiiltävämmästä kankaasta. Tupakkatakki voidaan sulkea suurin napein, agraffein tai puikoin ja lenkein kuten duffelitakki, tai pelkästään solmittavalla vyöllä kuten kylpytakki.
Tupakkatakki sai alkunsa 1600-luvun Euroopassa, kun tupakkaa, teetä, kahvia, silkkiä ja muita siirtomaatavaroita alettiin tuoda Aasiasta ja Amerikasta. Silkkinen "robe de chambre" eli koti- tai aamutakki tuli muotiin, ja tupakointi yleistyi erityisesti Krimin sodan jälkeen 1800-luvun puolivälissä, kun turkkilaista tupakkaa alettiin tuoda Eurooppaan. Illallisen jälkeen herrasmies saattoi pukeutua mukavammin ja vetäytyä nojatuoliin polttamaan tupakkaa. Tähän tarpeeseen pitkästä silkkitakista kehittyi puolipitkä tupakkatakki. Käytännön syynä tupakkatakin käyttöön oli myös se, että se estää tuhkatahrojen ja tupakanhajun tarttumista alla käytettyihin vaatteisiin. Tupakkatakin kanssa käytettiin joskus hiuksia tupakanhajulta suojaavaa tupakkalakkia (engl. "smoking cap").
Tupakkatakin suosio säilyi 1950-luvulle saakka. The Washington Post -sanomalehden pääkirjoitus vuodelta 1902 luonnehtii tupakkatakkia ”mukavuuden synonyymiksi”.
Tupakkatakissa usein kuvattuihin julkisuuden henkilöihin kuuluivat Cary Grant, Fred Astaire, Frank Sinatra, Dean Martin ja Hugh Hefner.
Monissa eurooppalaisissa kielissä, kuten suomessa, sanasta "smoking jacket" on johdettu myös smokkia tarkoittava sana, koska nämä takkityypit muistuttivat alun perin toisiaan. Brittienglanniksi smokki on kuitenkin "dinner jacket" ja amerikanenglanniksi "tuxedo".
Hiihdon Suomen-mestaruuskilpailut 2000
Hiihdon Suomen-mestaruuskilpailut järjestettiin vuonna 2000 Jyväskylässä 14.–16. tammikuuta, Joensuussa 29.–30. tammikuuta ja Keravalla 11.–13. helmikuuta. Sprinttihiihto oli ensimmäistä kertaa SM-hiihtojen ohjelmassa.
Kerava, 11. helmikuuta.
Kinnusen voittoa pidettiin yllätyksenä
Jyväskylä, 15. tammikuuta
Kerava, 12. helmikuuta
Kerava, 13. helmikuuta
Jyväskylä, 16. tammikuuta
Joensuu, 30. tammikuuta
Joensuu, 29. tammikuuta
Kerava, 11. helmikuuta
Jyväskylä, 15. tammikuuta
Kerava, 12. helmikuuta
Kerava, 13. helmikuuta.
Kuudenneksi noussut Salonen oli vapaan osuuden jälkeen yhdeksäs.
Jyväskylä, 16. tammikuuta
Joensuu, 30. tammikuuta
Joensuu, 29. tammikuuta
Danilo I (Montenegron ruhtinaspiispa)
Danilo I ("Danilo Nikola Petrović"; n. 1670 – 11. tammikuuta 1735) oli Montenegroa vuosina 1696–1735 hallinnut ruhtinaspiispa. Hän oli ensimmäinen hallitsija Petrović-Njegošin suvusta, joka sen jälkeen hallitsi maata yli 200 vuotta.
Danilo sai vuonna 1696 ruhtinaspiispan ("vladika") aseman, johon sisältyi oikeus nimetä oma seuraajansa sukulaistensa joukosta, mikä varmisti hallitsijuuden periytymisen suvussa. Danilon hallitsijakauden merkittäviä tapahtumia Montenegrossa olivat ruhtinaskunnan muslimiväestön joukkomurha jouluaattona 1702, maahan tunkeutuneen turkkilaisen armeijan lyöminen Tzarevlatzin taistelussa vuonna 1712 sekä Cetinjen kaupungin päätyminen turkkilaisten käsiin ja siitä seurannut Cetinjen luostarin hävitys vuonna 1714. Danilo loi läheiset suhteet Venäjään vieraillessaan vuonna 1715 Pietari Suuren luona, ja onnistui Venäjän tuella osittain korjaamaan Montenegron sodissa kärsimät takaiskut. Danilo I:ä seurasi hallitsijana hänen veljenpoikansa Sava II.
Suomen Asperger-yhdistys
Suomen Asperger-yhdistys ry (ASY) on vuonna 2006 perustettu yhdistys, jonka tavoitteena on edistää aspergereiden ja muiden lievästi autististen ihmisten verkostoitumista, parantaa heidän elinolosuhteitaan ja yhteiskunnallista asemaansa sekä vähentää heihin kohdistuvaa marginalisointia. Yhdistyksen tavoitteita ovat muun muassa terveydenhuollon, sosiaaliturvan ja opetusmenetelmien parantaminen sekä aspergereiden työllistymisen ja yleisen esteettömyyden edistäminen. ASY on Autismi- ja Aspergerliiton jäsenyhdistys.
Tavoitteidensa toteuttamiseksi yhdistys järjestää vuosittaiset Autismikirjon Empowerment-päívät ja Autistien oikeuksien päivän päätapahtuman (Autistic Pride Day).
Suomen Asperger-yhdistyksellä on vertaisryhmiä Helsingissä ja Turussa.
Grande Finale
”Grande Finale” on englantilais-tanskalais-suomalaisyhtye Studio Killersin kappale, joka julkaistiin singlenä 26. toukokuuta 2014. Kappale julkaistiin noin kuukautta ennen kuin yhtye esiintyi ensimmäistä kertaa julkisesti Ruisrockissa heinäkuun alussa 2014.
Petrović-Njegoš
Petrović-Njegoš on suku, joka hallitsi Montenegroa vuosina 1696–1916, ensin ruhtinaspiispoina ("vladika") vuoteen 1852, sen jälkeen ruhtinaina ("knjaz") vuoteen 1910 ja viimeksi kuninkaina. Suvun esi-isiä tunnetaan 1300-luvulta saakka.
Montenegro oli vuosina 1516–1851 ruhtinaspiispan hallitsema teokratia. Ruhtinaspiispa ei voinut selibaatin vuoksi hankkia lapsia, mutta hän sai nimetä seuraajansa omasta suvustaan. Käytännöksi muodostui aseman siirtyminen aina sedältä veljenpojalle. Petrović-Njegošin suvun ensimmäinen ruhtinaspiispa oli vuonna 1696 nimitetty Danilo Ščepćević. Danilo II korotti vuonna 1852 Montenegron ruhtinaskunnaksi ja luopui samalla piispan kirkollisesta roolista ja selibaatista. Hänen seuraajansa Nikola I korotti Montenegron edelleen kuningaskunnaksi vuonna 1910. Hän joutui lähtemään maanpakoon ensimmäisen maailmansodan aikana vuonna 1916, kun keskusvaltojen armeijat miehittivät Montenegron. Sodan jälkeen Podgoricassa vuonna 1918 kokoontunut kansalliskokous julisti virallisesti Petrović-Njegošin suvun syrjäytetyksi valtaistuimelta ja päätti Montenegron liittämisestä osaksi uutta Jugoslavian valtiota.
Petrović-Njegošin suku eli koko Jugoslavian kuningaskunnan ja kommunistisen Jugoslavian ajan maanpaossa (tosin Mihail Petrović-Njegoš oleskeli vuosina 1947–1948 Jugoslaviassa) ja esiintyi Montenegron laillisina hallitsijoina. Vanhan Jugoslavian hajottua suvun päämies Nikola Petrović-Njegoš palasi 1990-luvulla Montenegroon ja esiintyi Montenegron itsenäisyyden palauttamisen tukijana, mikä toteutui vuonna 2006. Montenegron hallitus tunnusti vuonna 2011 entiselle hallitsijasuvulle virallisen aseman ”montenegrolaisen kulttuurin ja identiteetin ei-poliittisena edistäjänä”, mutta varsinaisesti monarkiaa ei ole maassa palautettu.
Markus Granlund (professori)
Markus Kristian Granlund (s. 19. elokuuta 1967 Turku) on suomalainen kauppatieteilijä. Hän toimii Turun kauppakorkeakoulussa dekaanina ja laskentatoimen professorina. Granlund on Suomen menestyneimpiä johdon laskentatoimen tutkijoita. Hän on tutkinut erityisesti johdon ohjausjärjestelmiä.
Granlund on valmistunut Turun kauppakorkeakoulusta kauppatieteiden maisteriksi vuonna 1992, kauppatieteiden lisensiaatiksi vuonna 1994 ja kauppatieteiden tohtoriksi vuonna 1998. TuKKK nimitti hänet laskentatoimen professoriksi vuonna 2003 ja dekaanina hän aloitti elokuussa 2012 toimittuaan sitä ennen vararehtorina ja varadekaanina. Vuosina 1994-1995 hän toimi väitöskirjatutkijana Kööpenhaminen kauppakorkeakoulussa ja vuosina 2005-2006 vierailevana professorina Sydneyn teknillisessä yliopistossa.
Granlund toimii lukuisissa luottamustoimissa (mm. säätiöiden hallituksissa) ja tällä hetkellä myös Suomen kauppakorkeakoulut ry:n puheenjohtajana. Hän on toiminut myös asiantuntijana lukuisissa yritysten ja julkisen sektorin organisaatioiden kehitysprojekteissa sekä arvostettuna liikkeenjohdon kouluttajana Suomessa ja ulkomailla.
Hurma
Hurma on suomalainen on vuonna 2010 perustettu iskelmäyhtye. Yhtye voitti Viihdyttäjä 2011-kilpailun, jonka johdosta yhtye esiintyi kesän ajan "Kesäillan valssi"-ohjelman housebändinä. Yhtye on palkittu myös vuoden 2011 tanssittajatulokkaana sekä vuoden tanssittajaksi vuonna 2012. Levytyssopimuksen Universal Musicin kanssa yhtye solmi syksyllä 2013.
Yhtye julkaisi ensimmäisen singlensä ”Sattuuhan niitä” vuonna 2012. Toukokuussa 2013 julkaistiin single ”Marjanpoimija”, josta julkaistiin myös musiikkivideo. Kolmas single ”Tahdon” julkaistiin syksyllä 2013 ja kappaleella toisena solistina toimi Jenni Lambert. Huhtikuussa yhtye julkaisi neljännen singlensä ”Vielä kerran”. Toukokuussa yhtye julkaisi esikoisalbuminsa "Oletko valmis?".
Yhtye julkaisi Facebook-sivuillaan 19. toukokuuta 2014 päivityksen, jossa kerrottiin yhtyeen rumpalin Joni Sorsan kuolleen edellisenä päivänä, 18. toukokuuta. Ilta-Sanomat kertoi uutisoi kuoleman olleen tapaturmainen. Sorsan tilalle rumpaliksi valikoitui Henri Lehikoinen.
Rastasluura
Rastasluura ("Myrmothera campanisona") on luurien heimoon kuuluva varpuslintu.
Rastasluuraa tavataan laajalla alueella Etelä-Amerikan pohjoisosissa. Lajia on kuvattu melko yleiseksi, ja se on luokiteltu elinvoimaiseksi.
Valkokurkkuluura
Valkokurkkuluura ("Myrmothera simplex") on luurien heimoon kuuluva varpuslintu.
Valkokurkkuluuraa tavataan Brasiliassa, Guayanassa ja Venezuelassa. Lajia on kuvattu melko yleiseksi, ja se on luokiteltu elinvoimaiseksi.
Suomuluuranen
Suomuluuranen ("Grallaricula loricata") on luurien heimoon kuuluva varpuslintu.
Suomuluurasta tavataan pienellä alueella Venezuelan pohjoisosissa. Laji on vähenemässä elinympäristöjen tuhoutumisen vuoksi, ja se on luokiteltu silmälläpidettäväksi.
Penektomia
Penektomia tarkoittaa peniksen poistamista leikkauksella lääketieteellisistä tai henkilökohtaisista syistä.
Peniksen syöpä voi vaatia peniksen osittaista tai täydellistä poistoa. Kuinka paljon poistetaan, riippuu syövän asteesta. Jos syöpää on vain terskan alueella, vain peniksen kärki poistetaan. Pitkälle edenneen syövän takia koko penis poistetaan.
Harvinaisissa epäonnistuneissa ympärileikkauksissa on myös tarvittu täyttä tai osittaista penektomiaa. (ks. ).
Fournierin gangreeni (kivespussin, siittimen ja/tai välilihan kuolioituva bakteeritulehdus) voi vaatia penektomiaa ja/tai orkiektomiaa (kiveksen tai kivesten poistoa).
Sukupuolenkorjausprosessin läpikäyneiden miesten operoiminen ei vaadi peniksen poistoa, vaan siitä muovaillaan hänelle klitoris.
Dysmorfinen ruumiinkuvan häiriö voi aiheuttaa penektomian.
Miehet, jotka kokevat olevansa kolmatta sukupuolta, haluavat joskus emaskulaation, eli heiltä poistetaan penis ja/tai kivekset.
Miespuolisilta Skoptsiliikkeen jäseniltä vaadittiin kastraatiota eli joko kivesten ("vähäisempi sinetti") tai myös penis ("suurempi sinetti").
Gabriel Andre
Gabriel Andre (s. 31. heinäkuuta 1981) on kanadalainen uransa jo päättänyt alamäkiluistelija ja jääkiekkoilija. Hän on alamäkiluistelun maailmanmestari vuodelta 2006 ja MM-kolmonen Red Bull Crashed Icessä vuonna 2010. Andre päätti alamäkiluistelu-uransa vuonna 2012. Kanadan Edmontonissa syntyneellä Andrella on myös Saksan ja Unkarin kansalaisuus. Jääkiekkoa Andre pelasi vuoteen 2013 asti hyökkääjänä, voittaen Australian jääkiekkoliigan mestaruuden kaudella 2008-09 Newcastle North Starsin riveissä. Hän on 183 senttimetriä pitkä ja painaa 89 kiloa. Andre Eliteprospectsin sivuilla
Kaksinnaiminen
Kaksinnaiminen eli bigamia tarkoittaa uuden avioliiton laitonta solmimista aikaisemman avioliiton ollessa voimassa. Termi poistui Suomen rikoslaista vuonna 1999. Avioliittolain 6 § mukaan kaksinnaiminen on kielletty, mutta itse termiä ei laissa käytetä.
Kevin Olson
Kevin Olson (s. 16. helmikuuta 1979) on kanadalainen uransa jo päättänyt alamäkiluistelija ja juniorijääkiekkoilija. Hän on alamäkiluistelun kaksinkertainen maailmanmestari vuodelta 2007, jolloin mestaruus ratkaistiin kahdesti. Molemmat kilpailut päättyivät siis Olsonin voittoon. Hän lopetti alamäkiluistelun Red Bull Crashed Icessä kauden 2012 jälkeen. Hän on kertonut alamäkiluistelulegenda Jasper Felderin olevan hänen suuri idolinsa. Jääkiekossa vuonna 2000 junioriuransa lopettanut Olson pelasi WHL:ssä ja AWHL:ssä. Pelipaikaltaan Olson oli vasen laitahyökkääjä. Hän on 178 senttimetriä pitkä ja painaa 75 kiloa.
Lupaan olla
"Lupaan olla" on Nopsajalan 28. helmikuuta 2014 julkaistu single. Kappale on "Sun"-albumin toinen single, ja siitä on julkaistu myös musiikkivideo, jota on katsottu YouTubessa yli 1,5 miljoonaa kertaa.
”Lupaan olla” myi kultaa toukokuun lopulla 2014. Kappale on ollut myös listamenestys sijoittuen parhaimmillaan singlelistan toiseksi ja latauslistan ensimmäiseksi. Se on ollut myös seitsemän perättäistä viikkoa Suomen soitetuin radiokappale.
All the Way Around
"All the Way Around" on yhdysvaltalaisen laulaja-näyttelijä Aliana Lohanin vuonna 2008 julkaistu single. Kappaleen on tuottanut Emanuel Kiriakou. Singlen oli tarkoitus olla ensimmäinen Lohanin toiselta studioalbumilta, mutta albumia ei koskaan julkaistu.
East Lynne
East Lynne on vuonna 1916 ensi-iltansa saanut Bertram Brackenin ohjaama yhdysvaltalainen mykkä draamaelokuva, jonka pääosaa näyttelee Theda Bara.
"East Lynne" perustuu Ellen Woodin romaaniin "East Lynne" (1861), jonka pohjalta Mary Murillo laati käsikirjoituksen. Ellen Woodin romaanin pohjalta oli tehty ennen vuoden 1916 "East Lynneä" yhteensä seitsemän lyhyttä mykkäelokuvaa vuosina 1902–1915. Elokuvan tuotanto- ja jakeluyhtiönä toimi Fox Film Corporation, ja se kuvattiin Foxin studioilla New Jerseyn Fort Leessä. "East Lynne" sai Yhdysvaltain ensi-iltansa 19. kesäkuuta vuonna 1916.
"East Lynnen" oletettiin olevan kadonnut, mutta elokuvan kopio löydettiin vuonna 1971. "East Lynne" on yksi harvoista Baran elokuvista, jotka ovat säilyneet nykypäivään asti. "East Lynneä" säilytetään Museum of Modern Art -taidemuseossa.
Kun Isabel Carlisle erheellisesti uskoo, että hänen aviomiehensä Richard rakastaa Barbara Harea, Isabel jättää hänet ja heidän kaksi lastaan. Myöhemmin Isabel ei tee mitään korjatakseen virheellistä tietoa, että hän olisi kuollut junaonnettomuudessa. Richard, uskoen olevansa leski, avioituu Barbaran kanssa. Muutaman kuukauden jälkeen Isabel ikävöi lapsiaan ja haluaa nähdä heidät, joten Isabel naamioi itsensä ja hakee kotiopettajattaren työtä Carlisleilta. Kun Isabelin poika sairastuu ja kutsuu äitiään, Isabel heittää valepukunsa yltään ja menee lohduttamaan häntä, joka kuolee hänen syliinsä. Richard, joka löytää Isabelin poikansa kanssa, antaa heti anteeksi Isabelille hänen ja lastensa jättämisen. Isabel ei voi antaa itselleen anteeksi ja kuolee pian suruun.
Syyrian sisällissodan pakolaiset
Tammikuussa 2011 alkaneen Syyrian sisällissodan pakolaisia on Yhdistyneiden kansakuntien pakolaisjärjestön UNHCR:n arvioiden mukaan lähtenyt maasta huhtikuuhun 2014 mennessä noin 2,58 miljoonaa. Heistä yli 2 miljoonaa on paennut naapurimaihin Jordaniaan, Libanoniin, Turkkiin ja Irakiin sekä Pohjois-Afrikan maihin, kuten Egyptiin ja Libyaan. Syyrian jättäneiden pakolaisten lisäksi maan sisäisiä pakolaisia on noin 3,5 miljoonaa ja YK:n arvioiden mukaan määrän odotetaan kasvavan vuoden 2014 loppuun mennessä jopa 6,5 miljoonaan.
Tammikuuhun 2014 mennessä noin 64 000 syyrialaista oli hakenut turvapaikkaa Euroopasta. Vuoden 2014 aikana EU:sta haki turvapaikkaa lähes 123 000 syyrialaista. EU-maista Syyrian pakolaisia ovat vastaanottaneet eniten Ruotsi ja Saksa, mutta myös Italiaan ja Bulgariaan on saapunut runsaasti syyrialaisia. Euroopan Unionin ulkopuolista maista pakolaisia ovat ottaneet eniten Armenia ja Venäjä. Suomen hallitus teki syyskuussa 2013 päätöksen 500 syyrialaispakolaisen vastaanottamisesta. Vuodesta 2011 lähtien Suomeen on saapunut noin 600 syyrialaista turvapaikanhakijaa.
Yhdysvaltoihin on turvapaikkahakemuksen jättänyt helmikuuhun 2014 mennessä noin 135 000 pakolaisleireillä asuvaa syyrialaista, mutta tiukkojen terrorismilakien vuoksi turvapaikka on myönnetty vain reilulle sadalle ihmiselle. Kanada puolestaan on luvannut ottaa vastaan 1 300 pakolaista, mutta kevääseen 2014 mennessä heitä oli maahan saapunut vain 13. Etelä-Amerikan maista on Argentiina vastaanottanut 300 syyrialaisperhettä.
Her Double Life
Her Double Life on J. Gordon Edwardsin ohjaama yhdysvaltalainen mykkäelokuva vuodelta 1916. Elokuva on genreltään melodraama, ja sen pääosassa on Theda Bara. Elokuvan oletetaan olevan nykyisin kadonnut.
"Her Double Life" perustuu Mary Murillon novelliin "The New Magdalen", jonka pohjalta Murillo laati elokuvaan käsikirjoituksen. Fox Film Corporation toimi elokuvan tuotanto- ja levittäjäyhtiönä, ja se kuvattiin Foxin studioilla New Jerseyn Fort Leessä. "Her Double Life" sai Yhdysvaltain ensi-iltansa 11. syyskuuta vuonna 1916.
Köyhä englantilaistyttö Mary Doone (Theda Bara) karkaa adoptioperheestään, koska perheen isä lähenteli häntä. Kun ensimmäinen maailmansota syttyy, Marysta tulee Punaisen Ristin sairaanhoitaja. Rintamalla Mary tapaa sotakirjeenvaihtaja Lloyd Stanleyn (Stuart Holmes). Stanley lähentelee Marya seksuaalisesti, mutta Mary pelastuu, kun telttasairaalaa pommitetaan.
Päästäkseen eroon Stanleysta Mary ottaa erään kuolleen tytön, Ethel Wardleyn (Madeleine Le Nard), vaatteet ja henkilöllisyyden. Ethel oli ollut matkalla tätinsä, lady Cliffordin (Lucia Moore), luokse asumaan. Mary saa tietää, että Ethel ei ollut koskaan nähnytkään tätiään, joten hän ottaa Ethelin paikan ja lähtee lady Cliffordin luo.
Lady Cliffordilla asuessaan Mary tapaa ja rakastuu Ethelin serkkuun Elliottiin (A. H. Van Buren). Pian Mary ja Elliott kihlautuvat. Oikea Ethel Wardley ei ollutkaan kuollut, ja pian hän parantuu haavoistaan. Ethel ja Stanley saapuvat Cliffordien kartanoon paljastamaan Maryn oikean henkilöllisyyden. Sillä ei kuitenkaan ole väliä, koska Mary on jo myöntänyt huijauksensa Elliottille ja lady Cliffordille, ja perhe on antanut hänelle anteeksi. Tämän jälkeen Mary ja Elliott alkavat suunnitella häitään.
Leicesterin tuomiokirkko
Leicesterin tuomiokirkko eli St Martinin tuomiokirkko on Leicesterissa sijaitseva Englannin kirkon tuomiokirkko ja piispanistuin. Tuomiokirkon aseman se sai 1927. Kirkko on pääosin rakennettu vuoden 1086 tienoilla, jolloin aiempi kirkko purettiin.
Englannin kuningas Rikhard III haudataan kirkkoon. Brittiläinen oikeusistuin teki päätöksen toukokuussa 2014 perustellen ratkaisua sillä, että Rikhardin ruumiin etsintäluvan ehtona oli hautaus Leicesteriin. Ruumis löytyi kaivauksissa, joihin ryhdyttiin Leicesterin yliopiston tutkijan aloitteesta ja yliopiston rahoituksella.
River
River () on yhdysvaltalainen yliluonnollinen kauhusarja, jonka kaksiosainen aloitusjakso esitettiin ABC-televisiokanavalla 7. helmikuuta 2012. Sarja käynnistyy, kun seikkailija Emmet Cole (Bruce Greenwood) katoaa Amazonilla kesken ohjelmansa kuvausten. Hänen perheensä ja ystävänsä lähtevät etsimään häntä.
Sarjan ensimmäistä tuotantokautta tuotettiin yhteensä kahdeksan jaksoa. Sarjan katsojaluvut laskivat kauden edetessä, eikä kanava tilannut sarjasta enää toista tuotantokautta. Netflix oli kiinnostunut sarjan jatkamisesta, mutta ei lopulta ottanut sarjaa suoratoistopalveluunsa.
Suomessa sarjaa alettiin esittää valtakunnallisesti Nelosella torstain myöhäisillassa 12. kesäkuuta 2014, ja ensimmäinen jakso keräsi enimmillään 178 000 katsojaa. Aiemmin sarjaa on esitetty maksukanava Nelonen Primellä.
O-Hydroksiasetofenoni
o-Hydroksiasetofenoni eli 2-hydroksiasetofenoni (CHO) on fenoleihin ja ketoneihin kuuluva orgaaninen yhdiste. Yhdistettä käytetään pääasiassa orgaanisessa synteesissä. Se on m- ja p-hydroksiasetofenonien isomeeri.
Huoneenlämpötilassa o-hydroksiasetofenoni on kellertävää nestemäistä ainetta. Se liukenee veteen vain hieman, mutta liukenee paremmin orgaanisiin liuottimiin kuten etanoliin, dietyylieetteriin, etikkahappoon, bentseeniin ja kloroformiin.
Luonnossa o-hydroksiasetofenonia esiintyy muun muassa naudanlihassa, kaakaossa, tomaateissa, teessä ja mustamarja-aroniassa. Yhdisteen tuoksu muistuttaa leikattua ruohoa.
o-Hydroksiasetofenonia voidaan valmistaa fenyyliasetaatista kuumentamalla. Reaktio on tyypiltään Fries-toisiintuminen ja yli 160 °C:n lämpötilassa vallitseva tuote on o-hydroksiasetofenoni ja alle 60 °C:n lämpötiloissa muodostuu pääasiassa p-isomeeria.
o-Hydroksiasetofenonia käytetään pääasiassa orgaanisessa synteesissä. Yhdisteestä voidaan valmistaa muun muassa o-metoksifenyylietikkahappoa, metyyli-o-hydroksifenyyliasetaattia ja propafenonia.
The Darling of Paris
The Darling of Paris (myös "The Hunchback of Notre Dame") on vuonna 1917 ensi-iltansa saanut J. Gordon Edwardsin ohjaama yhdysvaltalainen mykkä romanttinen draamaelokuva, jonka pääosissa ovat Theda Bara ja Glen White. Elokuvan nykyään oletetaan olevan kadonnut.
"The Darling of Paris" perustuu löyhästi Victor Hugon vuonna 1831 ilmestyneeseen romaaniin "Pariisin Notre-Dame". Elokuvan käsikirjoituksen laati Adrian Johnson, ja elokuvan tuotti William Fox. "The Darling of Paris" kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä.
Elokuva sai Yhdysvaltain ensi-iltansa 22. tammikuuta vuonna 1917. Myöhemmin "The Darling of Parisia" leikattiin kymmenen minuutin verran, ja kyseinen versio julkaistiin 16. helmikuuta vuonna 1919 Yhdysvalloissa.
Mustalaiset sieppasivat varakkaan Esméralda-nimisen tytön (Theda Bara) jo hänen syntyessään, ja myöhemmin elämässään hänestä tuli "Pariisin kullanmuru". Esméraldaa rakastavat salaa kellonsoittaja ja entinen koukkuselkä Quasimodo (Glen White), Quasimodon häijy kirurgi Claude Frallo (Walter Law) ja samalla tavalla häijy kapteeni Phoebus (Herbert Heyes). Kuitenkin mustalaistanssijana työskentelevä Esméralda väheksyy kellonsoittajaa. Kirurgi tappaa kapteenin ja lavastaa Esméraldan, mutta monien sotkujen kautta Esméralda löytää varakkaan perheensä ja onnellisesti avioituu Quasimodon kanssa.
Poliisit Norja
Poliisit Norja "(Nattpatruljen)" on norjalainen tositelevisiosarja. Sen ensimmäinen jakso näytettiin Norjassa 7. tammikuuta 2013. Suomessa sarjan ensimmäinen jakso näytettiin 4. kesäkuuta 2014. Sarjaa on näytetty Norjassa yhteensä kolme tuotantokautta. Siinä seurataan Norjan poliisin arkea aivan kuten Suomen poliisin arkea sen suomalaisessa vastineessa Poliiseissa.
Boynen taistelu
Boynen taistelu oli 11. heinäkuuta 1690 Irlannin Boynejoen luona käyty taistelu syrjäytetyn Englannin kuninkaan Jaakko II:n sekä hänen kilpailijansa Vilhelm Oranialaisen armeijoiden välillä. Se oli osa sotaa, jota käytiin Irlannin alueella sen jälkeen, kun Englannin mainio vallankumous oli johtanut katolisen Jaakko II:n syrjäyttämiseen. Taistelu päättyi Vilhelm Oranialaisen voittoon. Vaikka taistelu ei vielä päättänytkään sotaa, se on saanut valtavan symboliarvon Irlannin protestanttien keskuudessa. Varsinkin Oranialaisveljeskunta on pitänyt sen muistoa yllä.
Ennen Boynen taistelua Jaakko II:n armeija oli piirittänyt usean kuukauden ajan Londonderryn kaupunkia, joka oli häntä vastustaneiden Irlannin protestanttien tärkeä keskus. Jaakko II antoi lopulta periksi ja vetäytyi, minkä myötä Vilhelm Oranialainen sai Ulsterista itselleen sillanpääaseman Irlannissa. Jaakko kokosi Boynen eteläpuoliselle Oldbridgen alueelle noin 21 000 miestä käsittäneen armeijan, johon kuului 7 000 miehen suuruinen ranskalainen jalkaväki, irlantilaista ratsuväkeä sekä kouluttamatonta irlantilaista jalkaväkeä ja rakuunoita. Vilhelm Oranialaisen johtama armeija käsitti kaikkiaan 35 000 miestä, ja siihen kuului hollantilainen sininen kaarti, kaksi rykmenttiä ranskalaisia hugenotteja sekä palkkasoturijoukkoja Euroopan eri protestanttisista maista. Joukkojen miesvahvuuden perusteella laskettuna kyseessä oli suurin Irlannin maaperällä koskaan käyty taistelu.
Vilhelm Oranialaisen suunnitelmana oli saartaa Jaakon armeija pihtiliikkeellä. Taistelun aikana Vilhelm Oranialaisen ratsuväki ylitti Boynejoen taistelukentän molemmin puolin, Oldbridgessä ja Rosnareessa. Saarroksiin jäämistä pelännyt kuningas Jaakko pakeni paikalta ja hänen armeijansa kärsi tappion. Vilhelm Oranialainen ei saanut saarrettua Jaakon armeijaa, mutta taistelu kääntyi silti hänelle suureksi voitoksi, sillä Jaakko pakeni pian kokonaan Irlannista. Taistelussa kaatui arviolta noin 1 500 miestä.
Boynen taistelusta tuli Irlannin protestanteille legendaarinen symbolinen voitto, jota muistetaan edelleen. Protestantit viettävät perinteisesti Boynen taistelun muistopäivää 12. heinäkuuta, joka on todellisuudessa vuonna 1691 käydyn ratkaisevan Aughrimin taistelun päivä.
The Tiger Woman
The Tiger Woman (myös "Behind the Throne") on vuonna 1917 ensi-iltansa saanut J. Gordon Edwardsin ja George Bellamyn ohjaama yhdysvaltalainen mykkä draamaelokuva, jonka pääosissa ovat Theda Bara ja Edward Roseman. Elokuvan nykyään oletetaan olevan kadonnut.
"The Tiger Woman" perustuu James W. Adamsin novelliin "Quicksands", minkä pohjalta elokuvan käsikirjoituksen laati Adrian Johnson. "The Tiger Woman" kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai Yhdysvaltain ensi-iltansa 19. helmikuuta vuonna 1917.
"The Tiger Woman" kertoo venäläisestä kreivitär Irmasta, josta tulee myöhemmin säälimätön prinsessa Petrovitch, joka rakastaa ainoastaan omia korujaan. Häijy prinsessa tuhoaa avioliittonsa prinssin kanssa, myrkyttää rakastajansa, tuhoaa suurlähettilään, aiheuttaa erään pojan tappamaan tämän oman isän ja rikkoo edellä mainitun pojan veljen avioliiton. Viimein paha saa palkkansa, kun prinsessa Petrovitchin takia vankilaan joutunut miespalvelija pakottaa prinsessan puukottamaan itsensä.
Vilho Lantto
Vilho Eelis Lantto (24. huhtikuuta 1941 Turtola) on Oulun yliopiston sähkötekniikan professori emeritus.
Lanton vanhemmat olivat Erkki Lantto ja Selma Juvani. Hän tuli ylioppilaaksi Tornion yhteislyseosta 1961 ja valmistui Oulun yliopistosta diplomi-insinööriksi 1986, tekniikan lisensiaatiksi 1972 ja tekniikan tohtoriksi 1975 (väitöskirjan aihe "Empirical studies of penetration characteristics of fast electrons in metals"). Lantto toimi Suomen Akatemian tutkimusassistenttina 1968–1976 ja Oulun yliopiston teknillisen fysiikan assistenttina 1976–1979, 1984–1985 ja 1986–1988 sekä osakkuusyritysten johto- ja hallintotehtävissä 1979–1984. Sähkötekniikan vt. apulaisprofessori hän oli 1985–1986 ja apulaisprofessori ja professori vuodesta 1986. Eläkkeelle Lantto jäi 2009. Hän osallistui useisiin kotimaisiin ja kansainvälisiin tutkimusprojekteihin ja järjestöihin ja oli Oulun yliopistoseuran puheenjohtaja 1973–2009, samoin kuin Pohjois-Suomen opiskelija-asuntosäätiön hallituksen varapuheenjohtaja 1979–1983 ja puheenjohtaja 1971–1975 sekä valtuuskunnan jäsen vuodesta 1976. Oulun yliopiston ylioppilaskunnan puheenjohtaja Lantto oli 1968–1969 ja hallituksen puheenjohtaja 1967.
Teknillisen tiedekunnan dekaanina Lantto toimi 2000–2005, jolloin hän oli myös Oulun yliopiston hallituksen jäsen. Taiteilija Tauno Ohenoja maalasi hänestä muotokuvan 1991, Oulun yliopiston 12. alumniksi hänet valittiin 2009. Lantolle on myönnetty Oulun yliopiston hopeinen plaketti.
Lanton puoliso on Pirjo-Riitta Puro.
Stadio Atleti Azzurri d’Italia
Atleti Azzurri d'Italia on italialaisessa Bergamon kaupungissa sijaitseva jalkapallostadion. Sitä käyttävät maan pääsarjassa Serie A:ssa pelaava Atalanta sekä sarjaporrasta alempana Serie B:ssä pelaava AlbinoLeffe. Stadionissa on 26 642 istumapaikkaa ja sen omistaa Bergamon kaupunki. Itse kenttä on 120 metriä pitkä ja 70 metriä leveä. Stadionia on haukuttu usein monista asioista, kuten siitä, että monilta sen istumapaikoilta on huono näköala kentälle ja siitä, että suurimmassa osassa katsomoita ei ole ollenkaan katosta. Viime vuosikymmenellä on ollut puhetta uuden stadionin rakentamisesta Bergamoon, mutta nämä huhut kumottiin lokakuussa 2012. Katsomon pohjoispääty on omistettu Federico Pisanille, kun taas eteläpääty vuonna 2012 traagisesti kuolleelle, Bergamossa syntyneelle Piermario Morosinille.
Menninkäisvarusteet (Hämähäkkimies)
Menninkäisvarusteet ovat joukko Norman Osbornin luomia aseita ja varusteita, joita käyttävät mm. Vihreä Menninkäinen, Mörkö ja Kurpitsalyhty.
"Kiituri" (joskus "liituri", "lentolauta", "liitolauta" tai "suihkuliidin") on lepakkoa muodoiltaan muistuttava ilmassa liitävä kulkuneuvo, jota ohjataan kallistelemalla puolelta toiselle. Joskus lumilautaakin muistuttava kiituri on nähty mm. Harry Osbornilla (Vihreä Menninkäinen II). Kiituri painaa noin 180 kg ja sen huippunopeus on 140 km / h."Kurpitsapommit" ovat pieniä kurpitsoja muistuttavia pommeja, joissa on sisällä milloin kaasua, joka pystyy lamauttamaan Hämähäkkimiehen hämähäkkivaiston, milloin se nimenomaan on pommi. Joskus on nähty myös "Kurpitsakranaatteja", joissa on sokka.
"Razor Bats" (nimeä ei suomennettu) ovat pieniä lepakon muotoisia "veitsiä", joita heitetään vastustajaa päin. Nämä leijuvat ilmassa, kunnes osuvat johonkin.
"Menninkäispuku" on lähes kaikkien "menninkäisien" suosima asu, joka puetaan päälle todellisen henkilöllisyyden suojaamiseksi. Pukuun kuuluvat naamio, sähköimpulseja antavat hansikkaat, olkalaukku kurpitsapommien kuljetusta varten, sekä vyö, jonka solkea painamalla voi esim. aktivoida piilopaikan itsetuhoutumisen.
"Maaninen nauru" on nauru, joka saa vastustajan korvat soimaan pahemman kerran. Tämän osaa vain Mörkö VII (Phil Urich).
"Menninkäis-siivet" ovat Phil Urichin käyttämät siivet, jotka ovat kopio Korppikotkan siivistä.
Fabian Mels
Fabian Mels (s. 12. lokakuuta 1990) on saksalainen alamäkiluistelija, joka on sijoittunut Red Bull Crashed Icen kokonaispisteissä parhaimmillaan viidenneksi kaudella 2014. Melsin paras sijoitus yksittäisessä kilpailussa on toinen sija Marco Dallagon jälkeen Helsingin kilpailussa helmikuussa 2014. Hän aloitti Crashed Icessä Münchenin kilpailussa 2011 ja oli loppupisteissä 11. eli kauden paras tulokas. Ennen vuotta 2014 hänen paras sijoituksensa kokonaissarjassa oli kuudes vuonna 2012. Mels pelaa myös jääkiekkoa Saksan nelostasolla Kölner EC:n kakkosjoukkueessa. Hän asuu Rösrathissa, Saksassa. Mels on 190 senttimetriä pitkä ja painaa 91 kiloa.
Vida
Vida (suomeksi: "Elämä") on puertoricolaisen popmuusikko Ricky Martinin kappale One Love, One Rhythm – The 2014 FIFA World Cup Official Album-albumilta. Kappaleen sanoittivat Martin, Salaam Remi ja Elijah King sekä tuotti Remi. Kappale valittiin FIFAn ja Sony Musicin järjestämään musiikilliseen kilpailuun jonka King voitti. Kappale julkaistiin digitaalisesti ladattavana albumin toisena virallisena singlenä 22. huhtikuuta 2014. "Vida" on Latin pop-kappale joka sisältää kitara, ukulele, lyömäsoitin ja käyrätorviosuuksia sekä eksoottisia Karibiatunnelmallisia äänitehosteita.
Kappale sai yleisesti pääosin positiivisia vastaanottoja musiikkikriitikoilta, jotka kehuivat kappaleen eloisuutta ja huomioivat kappaleen yhtenäisyyttä Martinin muiden kappaleiden kanssa. Kappale ylsi Yhdysvaltain Hot Latin Songs-listan 10. sijalle ja siitä muodostui Martinin 23 kymmenen parhaan joukkoon päässyt single kyseisellä listalla. Kappaleeseen liittyvä, Kátia Lundin ja Lívia Gama of Bossa Nova Filmsin ohjaama musiikkivideo kuvattiin Rio de Janeirossa. Videolla Martin laulaa ja tanssii rannalla sadan muun ihmisen kanssa. Martin on esittänyt kappaleen muutamissa tapahtumissa, kuten vuoden 2014 Latin Billboard Music Awards-gaalassa sekä Dancing with the Starsin 18. tuotantokaudella.
Modernin tieteen synty Euroopassa
Modernin tieteen synty Euroopassa ("La nascita della scienza moderna in Europa") on Paolo Rossi vuonna 1997 ilmestynyt kirja uuden ajan tieteen synnystä.